Kuulemismenettelystä vastaavan neuvonantajan loppukertomus asiassa COMP/C-1/37.451, 35.578, 35.579 - Deutsche Telekom AG (annettu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 288 , 29/11/2003 s. 0002 - 0002



Kuulemismenettelystä vastaavan neuvonantajan loppukertomus asiassa COMP/C-1/37.451, 35.578, 35.579 - Deutsche Telekom AG (annettu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)(1)) (2003/C 288/02) (ETA:n kannalta merkityksellinen teksti) Tätä asiaa koskevaan päätösluonnokseen on saatu seuraavia huomautuksia, jotka liittyvät sellaisten osapuolten oikeuksiin, joita on kuultava: Koko Saksan alueella toimiva saksalainen kiinteän verkon operaattori Mannesmann Arcor teki 18 päivänä maaliskuuta 1999 kantelun, jonka mukaan Deutsche Telekom AG (jäljempänä "DTAG") oli väärinkäyttänyt määräävää markkina-asemaansa. Samasta asiasta tuli 19 ja 20 päivänä heinäkuuta 1999 lisää kanteluja 14sla muulta saksalaiselta eri kaupungeissa toimivalta paikalliselta tai alueelliselta teleoperaattorilta. DTAG:lle lähetettiin 3 päivänä toukokuuta 2002 väitetiedoksianto. Kesäkuun 17 päivänä 2002 DTAG sai tutustua asiakirja-aineistoon. Kantelijoille lähetettiin 31 päivänä toukokuuta 2002 ei-luottamuksellinen versio väitetiedoksiannosta. Alun perin DTAG:lle myönnettiin kaksi kuukautta aikaa vastata väitetiedoksiantoon sen vastaanottopäivämäärästä alkaen eli 6 päivään heinäkuuta 2002 asti. DTAG jätti 14 päivänä kesäkuuta 2002 perustellun pyynnön määräajan pidentämisestä kuukaudella. Harkittuani pyyntöä suostuin pidentämään määräaikaa 29 päivään heinäkuuta 2002. DTAG luopui oikeudestaan vaatia suullista kuulemista. Eräs yritys jätti 22 päivänä heinäkuuta 2002 perustellun pyynnön, jossa se pyysi, että se hyväksyttäisiin kolmanneksi osapuoleksi. Kyseiselle yritykselle ilmoitettiin menettelyn luonteesta väitetiedoksiannon ei-luottamuksellisellla versiolla. Kantelijoiden huomautukset lähetettiin DTAG:lle 24 päivänä syyskuuta 2002. Asianomaisen kolmannen osapuolen huomautus toimitettiin DTAG:lle 17 päivänä lokakuuta 2002. DTAG vastasi kaikkiin huomautuksiin 25 päivänä lokakuuta 2002. Komissio ilmoitti DTAG:lle 21 päivänä helmikuuta 2003 päivätyllä kirjeellä aikovansa käyttää DTAG:n sille ilmoittamia tietoja ja lukuja, jotka koskevat aikaa väitetiedoksiantojen jälkeen. Sama koski myös eräitä lisätietoja, joita komissio oli pyytänyt DTAG:ltä sen jälkeen kun väitteisiin oli otettu kantaa. DTAG:llä oli kolme viikkoa aikaa ottaa kantaa tähän kirjeeseen. DTAG vastasi siihen 14 päivänä maaliskuuta 2003. Asiassa on noudatettu eri tahojen oikeutta tulla kuulluksi. Tämä päätösluonnos sisältää ainoastaan sellaiset väitteet, joista osapuolilla oli tilaisuus esittää lausuntonsa. Brysselissä 7. toukokuuta 2003 Karen Williams (1) Tämä loppukertomus on liitetty komission päätökseen 2003/707/EY, tehty 21 päivänä toukokuuta 2003, EY:n perustamissopimuksen 82 artiklan soveltamisesta (Asia COMP/C-1/37.451, 37.578, 37.579 - Deutsche Telekom AG) (EYVL L 263, 14.10.2003, s. 9).